Proposta għal deċiżjoni tal-Kunsill dwar il-konklużjoni ta’ Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunitajiet Ewropej u l-Istati Membri, bħala parti, u r-Repubblika tal-Korea, bħala l-parti l-oħra, biex tiġi meħuda in konsiderazzjoni l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma’ l-Unjoni Ewropea /* KUMM/2005/0281 finali - CNS 2005/0121 */





[pic] | KUMMISSJONI TAL-KOMUNITAJIET EWROPEJ | Brussel 28.6.2005 KUMM(2005)281 finali 2005/0121(CNS) Proposta għal DEĊIŻJONI TAL-KUNSILL dwar l-iffirmar ta’ Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunitjiet Ewropew u l-Istati Membri, bħala parti, u r-Repubblika tal-Korea, bħala l-parti l-oħra, biex tiġi meħuda in konsiderazzjoni l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma’ l-Unjoni Ewropea Proposta għal DEĊIŻJONI TAL-KUNSILL dwar il-konklużjoni ta’ Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunitajiet Ewropej u l-Istati Membri, bħala parti, u r-Repubblika tal-Korea, bħala l-parti l-oħra, biex tiġi meħuda in konsiderazzjoni l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma’ l-Unjoni Ewropea (preżentati mill-Kummissjoni) MEMORANDUM TA’ SPJEGAZZJONI Skond it-termini ta’ l-Artikolu 6(2) ta’ l-Att ta’ l-Adeżjoni ta’ l-Istati l-Membri l-ġodda ta’ l-UE, fl-UE, l-adeżjoni ta’ l-Istati l-Membri l-ġodda għall-Qafas ta’ Ftehim għall-Kummerċ u l-Kooperazzjoni mar-Repubblika tal-Korea għandu jsir qbil dwaru bil-konklużjoni ta’ protokoll għal dan il-Ftehim. L-Artikolu 6(2) jipprovdi għal proċedura ssimplifikata, minħabba li dan il-protokoll jeħtieġ li jiġi konkluż mill-Kunsill ta’ l-Unjoni Ewropea, li jaġixxi unanimament f’isem l-Istati Membri, u t-tielet pajjiż ikkonċernat. Din il-proċedura hi mingħajr preġudizzju għall-kompetenzi tal-Komunità nnifisha. Fil-3 ta’ Diċembru 2004, il-Kunsill approva mandat għall-Kummissjoni biex tinnegozja Protokoll simili mar-Repubblika tal-Korea. Dawn in-negozjati minn dak iż-żmien ġew mitmuma għas-sodisfazzjon tal-Kummissjoni. It-test tal-Protokoll inbeda mill-Kummissjoni u l-awtoritajiet tal-Korea fl-14 ta' April 2005. Il-proposti mehmużin huma għal (1) Deċiżjoni tal-Kunsill dwar il-firma tal-Protokoll u (2) Deċiżjoni tal-Kunsill dwar il-konklużjoni tal-Protokol. It-test tal-Protokoll innegozjat mal-Korea hu mehmuż. L-aktar aspetti importanti tal-Protokoll huma d-dispożizzjonijiet għall-adeżjoni ta’ l-Istati Membri l-ġodda għall-Ftehim Temporanju UE-Korea għall-Kummerċ u Kooperazzjoni, u l-inklużjoni tal-lingwi uffiċċjali l-ġodda ta’ l-UE. Il-Kummissjoni se titlob lill-Kunsill japprova l-proposti mehmuża, għall-iffirmar u l-konklużjoni tal-Protokoll. Il-Parlament Ewropew se jintalab jagħti l-opinjoni tiegħu dwar dan il-protokoll. Proposta għal DEĊIŻJONI TAL-KUNSILL dwar l-iffirmar ta’ Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunitjiet Ewropew u l-Istati Membri, bħala parti, u r-Repubblika tal-Korea, bħala l-parti l-oħra, biex tiġi meħuda in konsiderazzjoni l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma’ l-Unjoni Ewropea IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 57(2) tiegħu, l-Artikolu 71, l-Artikolu 80(2), u l-Artikoli 133 u 181a tiegħu, flimkien ma’ l-ewwel sottoparagrafu ta’ l-Artikolu 300 (2) tiegħu, Wara li kkunsidra l-Att ta’ Adeżjoni ta’ l-Istati l-Membri l-ġodda fl-Unjoni Ewropea, u b’mod partikolari l-Artikolu 6(2) tiegħu, Wara li kkunsidra l-proposta mill-Kummissjoni, Billi: (1) Fit-3 ta’ Diċembru 2004, il-Kunsill awtorizza lill-Kummissjoni, f’isem il-Komunità Ewropea u l-Istati Membri tagħha, biex tiftaħ n-negozjati mar-Repubblika tal-Korea bl-għan li tadotta Qafas ta’ Ftehim għall-Kummerċ u l-Kooperazzjoni bejn il-Komunitjiet Ewropej u l-Istati Membri tagħha, bħala parti, u r-Repubblika tal-Korea, bħala l-parti l-oħra, biex tiġi meħuda in konsiderazzjoni l-adeżjoni ta’ l-Istati Membri l-ġodda ta’ l-UE, (2) Dawn in-negozjati ġew konklużi għas-sodisfazzjon tal-Kummissjoni, IDDEĊIEDA KIF ĠEJ: Artikolu Waħdieni Il-President tal-Kunsill hu b’dan awtorizzat biex jinnomina l-persuna(i) awtorizzata(i) biex tiffirma/jiffirmaw, f’isem il-Komunità Ewropea u l-Istati Membru tagħha, il-Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunità Ewropea u l-Istati Membru tagħha, bħala parti, u r-Repubblika tal-Korea, bħala l-parti l-oħra, biex tiġi meħuda in konsiderazzjoni l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma’ l-Unjoni Ewropea.It-test tal-Protokoll hu mehmuż ma’ din id-Deciżjoni. Magħmula fi Brussell, Għall-Kunsill Il-President 2005/0121(CNS) Proposta għal DEĊIŻJONI TAL-KUNSILL dwar il-konklużjoni ta’ Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunitajiet Ewropej u l-Istati Membri, bħala parti, u r-Repubblika tal-Korea, bħala l-parti l-oħra, biex tiġi meħuda in konsiderazzjoni l-ade żjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma’ l-Unjoni Ewropea IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 57(2) tiegħu, l-Artikolu 71, l-Artikolu 80(2), u l-Artikoli 133 u 181a tiegħu, flimkien ma’ l-ewwel sottoparagrafu ta’ l-Artikolu 300 (2) tiegħu, u l-ewwel sottoparagrafu ta’ l-Artikolu 300(3) tiegħu, Wara li kkunsidra l-Att ta’ Adeżjoni ta’ l-Istati l-Membri l-ġodda fl-Unjoni Ewropea, u b’mod partikolari l-Artikolu 6(2) tiegħu, Wara li kkunsidra l-proposta mill-Kummissjoni, Wara li kkunsidra l-opinjoni tal-Parlament Ewropew,[1] Billi: (1) Il-Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunità Ewropea u l-Istati Membri tagħha, bħala parti, u r-Repubblika tal-Korea, bħala l-parti l-oħra, ġie ffirmat f’isem il-Komunità Ewropea u l-Istati Membri tagħha. (2) Il-Protokoll għandu jiġi approvat. IDDEĊIDIET KIF ĠEJ: Artikolu Waħdieni Il-Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunitajiet Ewropej u l-Istati Membri tagħhom, bħala parti, u r-Repubblika tal-Korea, bħala l-parti l-oħra, biex tiġi meħuda in konsiderazzjoni l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma’ l-Unjoni Ewropea, hu b’dan approvat f'isem il-Komunità Ewropea u l-Istati Membri tagħha. It-test tal-Protokoll hu mehmuż ma’ din id-Deciżjoni. Magħmula fi Brussell, Għall-Kunsill Il-President Anness Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunità Ewropea u l-Istati Membri tagħha, bħala parti, u r-Repubblika tal-Korea, bħala l-parti l-oħra, biex tiġi meħuda in konsiderazzjoni l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma’ l-Unjoni Ewropea IR-RENJU TAL-BELĠJU, IR-REPUBBLIKA ĊEKA, IR-RENJU TAD-DANIMARKA, IR-REPUBBLIKA FEDERALI TAL-ĠERMANJA, IR-REPUBBLIKA TA’ L-ESTONJA, IR-REPUBBLIKA ELLENIKA, IR-RENJU TA’ SPANJA, IR-REPUBBLIKA FRANĊIŻA, L-IRLANDA, IR-REPUBBLIKA TALJANA, IR-REPUBBLIKA TA’ ĊIPRU, IR-REPUBBLIKA TAL-LATVJA, IR-REPUBBLIKA TAL-LITWANJA, IL-GRAN DUKAT TAL-LUSSEMBURGU, IR-REPUBBLIKA TA’ L-UNGERIJA, IR-REPUBBLIKA TA’ MALTA, IR-RENJU TA’ L-OLANDA, IR-REPUBBLIKA TA’ L-AWSTRIJA, IR-REPUBBLIKA TAL-POLONJA, IR-REPUBBLIKA PORTUGIŻA, IR-REPUBBLIKA TAS-SLOVENJA, IR-REPUBBLIKA SLOVAKKA, IR-REPUBBLIKA TAL-FINLANDJA, IR-RENJU TA’ L-IŻVEZJA, IR-RENJU UNIT TAL-GRAN BRITTANJA U L-IRLANDA TA’ FUQ, minn issa ‘l quddiem imsejħa “l-Istati Membri” rrappreżentati mill-Kunsill ta’ l-Unjoni Ewropea, u IL-KOMUNITÀ EWROPEA, minn issa ‘l quddiem irrappreżentata mill-Kunsill ta’ l-Unjoni Ewropea u mill-Kummissjoni Ewropea bħala parti u r-REPUBBLIKA TAL-KOREA bħala l-parti l-oħra BILLI l-Qafas ta’ Ftehim għall-Kummerċ u l-Kooperazzjoni bejn il-Komunità Ewropea u l-Istati Membri tagħha, bħala parti, u r-Repubblika tal-Korea, bħala l-parti l-oħra, minn issa ‘l quddiem imsejjaħ “il-Qafas ta’ Ftehim” kien iffirmat fil-Lussemburgu fit-28 ta’ Ottubru 1996 u daħal fis-seħħ fl-1 ta’ April 2001; BILLI t-Trattat li jikkonċerna l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja fl-Unjoni Ewropea u l-Att tiegħu iffirmat f’Ateni fis-16 ta’ April 2003 u daħal fis-seħħ fl-1 ta’ Mejju 2004; BILLI, skond l-Artikolu 6(2) ta’ l-Att ta’ adeżjoni, l-adeżjoni ta’ l-Istati Membri l-ġodda ta’ l-UE għall-Qafas ta’ Ftehim irid isir qbil dwaru bil-konklużjoni ta’ protokoll għall-Qafas ta’ Ftehim; FTIEHMU DAN LI ĠEJ: Artikolu 1 Ir-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja, b’dan saru partijiet għall-Qafas ta’ Ftehim u għandhom rispettivament jadottaw u jieħdu nota, bl-istess mod. ta’ l-Istati Membri l-oħra tal-Komunità, tat-testi tal-Ftehim, kif ukoll tad-Dikjarazzjoni Konġunta dwar id-djalogu politiku, u d-Dikjarazzjonijiet Unilaterali. Artikolu 2 Dan il-Protokoll għandu jifforma parti integrali mill-Qafas ta’ Ftehim. Artikolu 3 1. Dan il-Protokoll għandu jiġi approvat mill-Komunità, mill-Kunsill ta’ l-Unjoni Ewropea f’isem l-Istati Membri, u mir-Repubblika tal-Korea skond il-proċeduri tagħhom. 2. Dan il-Protokoll għandu jidħol fis-seħħ fl-ewwel ġurnata tax-xahar wara l-jum li fih il-Partijiet ikunu nnotifikaw lil xulxin bit-tmiem tal-proċeduri tal-korrispondenza msemmija fil-paragrafu preċedenti. Artikolu 4 In-notifiki li jsiru skond l-Artikolu 3 għandhom isiru lill-Ministeru ta’ l-Affarijiet Barranin u Kummerċ tar-Repubblika tal-Korea u lis-Segretarjat Ġenerali tal-Kunsill ta’ l-Unjoni Ewropea, rispettivament. Artikolu 5 Dan il-Protokoll għandu jkun imfassal b’mod duplikat bid-Daniż, bl-Olandiż, bl-Ingliż, bil-Finlandiż, bil-Franċiż, bil-Ġermaniż, bil-Grieg, bit-Taljan, bil-Portugiż, bl-Ispanjol, bl-Iżvediż, biċ-Ċek, bl-Estonjan, bl-Ungeriż, bil-Litwan, bil-Latvjan, bil-Malti, bil-Pollakk, bl-Islovakk u bis-Sloven, u kull wieħed minn dan it-testi għandu jkun daqsinsew awtentiku. Artikolu 6 It-Test tal-Qafas ta’ Ftehim, inklużi d-Dikjarazzjoni Konġunta dwar id-djalogu politiku u d-Dikjarazzjonijiet Unilaterali għandhom jitfasslu bil-lingwa Ċeka, Estonjana, Ungeriża, Latvjana, Litwanjana, Maltija, Pollakka, Slovakka u Slovenjana u dawn it-testi għandhom ikunu awtentiċi bl-istess mod bħat-testi oriġinali. GĦALL-ISTATI MEMBRI GĦALL-KOMUNITÀ EWROPEA GĦAR-REPUBBLIKA TAL-KOREA [1] ĠU C […], […], p. […].